საქართველოს ოკუპირებული ტერიტორიებიდან

დევნილთა, შრომის, ჯანმრთელობისა და

სოციალური დაცვის მინისტრის პირველ მოადგილეს

ქალბატონ თამარ გაბუნიას

ქალბატონო თამარ,

სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნულმა ცენტრმა, ‘’გარემოსდაცვითი შეფასების სფეროში ადამიანის ჯანმრთელობაზე ზემოქმედების შეფასების წესის დამტკიცების შესახებ’’ საქართველოს მთავრობის 2019 წლის 2 სექტემბრის N420 დადგენილების მე - 4 მუხლის შესაბამისად განიხილა, საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროდან №06-1422033674 წერილით გადმოგზავნილი ბათუმის მუნიციპალიტეტის მერიის ქალაქგანვითარებისა და ურბანული პოლიტიკის სამსახურის მიერ წარმოდგენილი, რუსთაველის ქ. N20-ში არსებული მიწის ნაკვეთის განაშენიანების სკრინინგის განცხადება სტრატეგიული გარემოსდაცვითი შეფასების ჩატარების საჭიროების შესახებ.

აღნიშნულთნ დაკავშირებით მოგახსენებთ, რომ „გარემოსდაცვითი შეფასების კოდექსი“ საქართველოს კანონის 23-ე მუხლის (სტრატეგიული დოკუმენტის სკრინინგი), მე-2 პუნქტის - შესაბამისად, დამგეგმავი ორგანო უფლებამოსილია სამინისტროსა და საქართველოს შრომის, ჯანმრთელობისა და  
სოციალური დაცვის სამინისტროს მიმართოს სკრინინგის განცხადებით და წარუდგინოს სტრატეგიული დოკუმენტის კონცეფცია ან პროექტი (იგი უნდა მოიცავდეს მოკლე ინფორმაციას სტრატეგიული დოკუმენტით გათვალისწინებული მიზნების, ამოცანებისა და ღონისძიებების შესახებ) მისი შემუშავების შეძლებისდაგვარად ადრეულ ეტაპზე (როგორც მატერიალური, ისე ელექტრონული ფორმით).

ასევე, იგივე მუხლის მე-3 პუნქტის შესაბამისად, დამგეგმავი ორგანოს მიერ სამინისტროსა და საქართველოს შრომის, ჯანმრთელობისა და სოციალური დაცვის სამინისტროსთვის წარდგენილი სკრინინგის განცხადება, საქართველოს ზოგადი ადმინისტრაციული კოდექსის 78-ე მუხლით გათვალისწინებული ინფორმაციის გარდა, უნდა მოიცავდეს ინფორმაციას სტრატეგიული დოკუმენტის განხორციელების არეალის (მათ შორის, ამ არეალში მცხოვრები მოსახლეობის) შესახებ**,** აგრეთვე ინფორმაციას გარემოსა და ადამიანის ჯანმრთელობაზე შესაძლო ზემოქმედების ხასიათის შესახებ.

ზემოაღნიშნულის გათვალისწინებით, წარმოდგენილი დოკუმენტაციის განხილვა განახლდება „გარემოსდაცვითი შეფასების კოდექსი“ საქართველოს კანონის 23-ე მუხლის (სტრატეგიული დოკუმენტის სკრინინგი) შესაბამისად გადაწყვეტილების მისაღებად დოკუმენტაციის სრულყოფილად წარმოდგენის შემდეგ დამგეგმავი ორგანოს მიერ.

პატივისცემით,